
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1116 


8 Σεπτεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως αρχιτεκτονικού συνόλου του πα¬ 
λαιού εγκαταλελειμμένου Οικισμού Αμμουδερού 
Πουλιτσίου στο Δήμο Αριστομένους Ν. Μεσσηνίας 1 
Σύσταση διαδομητικής κατασκευαστικής επιχείρησης 
Δήμων Αγιάσου, Γέρας, Ευεργέτουλα και Λ. Θερ¬ 
μής Ν. Λέσβου. 2 

Αίτηση της εταιρείας «ΧΑΤΖΗΪΩΑΝΝΟΥ ΑΝΩΝΥΜΟΣ 
ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ ΚΑΛΣΟΝ 
ΚΑΛΤΣΩΝ ΕΣΩΡΟΥΧΩΝ ΝΗΜΑΤΩΝ ΥΦΑΣΜΑΤΩΝ 
ΒΑΦΕΙΩΝ ΦΙΝΙΣΤΗΡΙΩΝ ΚΑΙ ΕΤΟΙΜΩΝ ΕΝΔΥΜΑ¬ 
ΤΩΝ» προκειμένου να της επιτραπεί παρέκκλιση 
από τις υποχρεώσεις που αναφέρονται στην παρα- 
γρ. 1 του άρθρου 4ετου Ν. 703/77, όπως ισχύει, για 
να προχωρήσει στην απόκτηση του 80% του μ.κ. 
της εταιρείας με την επωνυμία «ΑΒ3Α ΑΡΓΥΡΟΣ 
ΑΝΩΝΥΜΗ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙ¬ 
ΡΙΑ ΕΝΔΥΜΑΤΩΝ - ΔΙΑΦΗΜΙΣΤΙΚΗ», προς της έκ¬ 
δοσης οριστικής απόφασης της Επιτροπής Αντα¬ 
γωνισμού . 3 


ΑΠΟΦΑΣΕΙ Σ 

Αριθ. ΥΠΠΟ/ΔΙΛΑΠ/Γ/4314/41390 (ΐ) 

Χαρακτηρισμός ως αρχιτεκτονικού συνόλου του παλαιού 
εγκαταλελειμμένου Οικισμού Αμμουδερού Πουλιτσίου 
στο Δήμο Αριστομένους Ν. Μεσσηνίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Ο ργάνων» πουδημοσιεύθηκεστοΦΕΚΙ 37/Α/26.7.85. 

β) Του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 


γ) Του Ν. 1469/50 «Περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης» (ΦΕΚ61/Α/13.4.92). 

ε) Του Ν.Δ. 941/77 «Περί Οργανισμού του ΥΠΠΕ». 

ζ) Το Π.Δ. 161/26.4.84 (ΦΕΚ54/Α/30.4.84) «περί ανακατα¬ 
νομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑ ΥΠΠΟ/ΓΝΟΣ/57631/21-11-97 (ΦΕΚ 1080/τ.Β'/ 
5.12.97) με την οποίατροποποιείταιηπαρ. 8 του άρθρου 6 
της ΥΑ ΥΠΠΟ/ΓΝΟΣ/49095/30.10.91 (ΦΕΚ 987/τ.Β'/ 
28.11.91), «Μεταβίβαση αρμοδιοτήτων Υπουργού και δι¬ 
καιώματος υπογραφής «Με εντολή Υπουργού» στους Γ εν. 
Γραμματείς, Γεν. Διευθυντές και Προϊσταμένους των 
Δ/νσεων, Τμημάτων και Γραφείων της Κεντρικής Υπηρε¬ 
σίας του ΥΠΠΟ». 

3. Την εισήγηση της 2ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβουλί¬ 
ου Νεωτέρων Μνημείων με αριθμό 30/7.12.99, αποφασί¬ 
ζουμε: 

Χαρακτηρίζουμε ως αρχιτεκτονικό σύνολο που χρειάζε¬ 
ται ειδική κρατική προστασία, σύμφωνα με το άρθρο 1 παρ. 
2 της Σύμβασης της Γρανάδας, τον παλαιό εγκαταλελειμ- 
μένο οικισμό Αμμουδερού Πουλιτσίου στο Δήμο Αριστομέ- 
νους Ν. Μεσσηνίας, διότι παρουσιάζει ενδιαφέρον λόγω 
της μορφολογικής ομοιογένειας των κτιρίων του, τα οποία 
αντιπροσωπεύουν τον χαρακτηριστικό τύπο λαϊκής αρχιτε¬ 
κτονικής της περιοχής. 

Για την προστασία και ανάδειξη του αρχιτεκτονικού συ¬ 
νόλου ορίζουμε περιβάλλοντα χώρο που περιλαμβάνει τον 
παρακείμενο μικρό λόφο σύμφωνα με το συνημμένο τοπο- 
γραφικό διάγραμμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 2000 

Ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 7777 (2) 

Σύσταση διαδομητικής κατασκευαστικής επιχείρησης Δή¬ 
μων Αγιάσου, Γέρας, ΕυεργέτουλακαιΛ. Θερμής Ν. Λέ¬ 
σβου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις των άρθρων 277 έως 285,291 και 304 του 
Π.Δ. 410/95 (Δ.Κ.Κ.). 

2) Τις αριθμ. 69/2000,95/2000,42/2000 και 81/2000 απο¬ 
φάσεις των Δ.Σ. Αγιάσου, Λ. θερμής, Γέρας και Ευεργέ- 
τουλα αντίστοιχα, σχετικά με την ίδρυση Διαδημοτικής Κα¬ 
τασκευαστικής Επιχείρησης Δήμων Αγιάσου, Γέρας, Ευ- 
εργέτουλα και Λ. θερμής. 

3) Τη σχετική οικονομοτεχνική μελέτη, αποφασίζουμε: 

1) Συνιστάται διαδημοτική επιχείρηση με την επωνυμία 
«ΔΙΑΔΗΜΟΤΙΚΗ ΚΑΤΑΣΚΕΥΑΣΤΙΚΗ ΕΠΙΧ/ΣΗ ΔΗΜΩΝ 
ΑΓΙΑΣΟΥ, ΓΕΡΑΣ, ΕΥΕΡΓΕΤΟΥΛΑ ΚΑΙ Λ. ΘΕΡΜΗΣ» ως ίδιο 
Νομικό Πρόσωπο Ιδιωτικού Δικαίου. 

2) Σκοποί της επιχείρησης είναι: 

α) Η εκπόνηση τεχνικών και άλλων μελετών. 

β) Η κατασκευή δημοτικών, δημόσιων και ιδιωτικών έρ¬ 
γων. 

γ) Η διαχείριση της δημοτικής περιουσίας. 

δ) Η επεξεργασία, υποβολή προτάσεων και υλοποίηση 
κάθε είδους αναπτυξιακών προγραμμάτων. 

ε) Η ανάληψη κάθε είδους πρωτοβουλίας για την ολο¬ 
κληρωμένη ανάπτυξη της περιοχής των τεσσάρων Δήμων 
με βάση τους άξονες που καθορίζονται από τη Δημοτική 
Αρχή. 

3) Η επιχείρηση θα διοικείται από δμελές Διοικητικό Συμ¬ 
βούλιο που τα μέλη του ορίζονται μαζί με αναπληρωτές 
από τα Δημοτικά Συμβούλια. 

Από τα μέλη του Διοικητικού Συμβουλίου τέσσερεις (4) 
είναι αιρετοί εκπρόσωποι των Δήμων και ορίζεται ένας με 
τον αναπληρωτή του από κάθε Δήμο. Σαν πέμπτο μέλος 
του Διοικητικού Συμβουλίου ορίζεται ένας κάτοικος ή δη¬ 
μότης από τους Δήμους που συμμετέχουν. 

Στα μέλη του Διοικητικού Συμβουλίου προστίθεται και εκ¬ 
πρόσωπος των εργαζομένων (χωρίς αλλαγή συστατικής 
πράξης) όταν η επιχείρηση απασχολεί περισσότερους από 
είκοσι εργαζομένους. 

Το Διοικητικό Συμβούλιο στην πρώτη του συνεδρίαση συ¬ 
γκροτείται, σε σώμα και ορίζει από τα μέλη του τον Πρόε¬ 
δρο και τον Αντιπρόεδρο του. 

4) Συστήνεται, δμελές διαδημοτικό όργανο που θα έχει 
τις αρμοδιότητες των δημοτικών συμβουλίων, όσον αφορά 
τον έλεγχο και τη διοίκηση της επιχείρησης, στο οποίο θα 
συμμετέχουν δύο εκπρόσωποι από κάθε Δήμο. 

5) Η διάρκεια της επιχείρησης είναι 25 χρόνια από τη δημο¬ 
σίευσή της κατά το νόμο απόφασης του Γ ενικού Γ ραμματέα 
της Περιφέρειας στην Εφημερίδα της Κυβερνήσεως. 

6) Έδρα της επιχείρησης είναι ο Δήμος Γέρας του Νομού 
Λέσβου. 

7) Οι Δήμοι Αγιάσου, Γέρας, ΕυεργέτουλακαιΔ. θερμής 
διαθέτουν στην επιχείρηση χρηματικό ποσό 8.000.000 δρχ. 
ως αρχικό κεφάλαιο της (2.000.000 δρχ. ο καθένας) με πο¬ 
σοστό συμμετοχής στο κεφάλαιο 25% ο καθένας. 

8) Πόροι της επιχείρησης είναι: 

Τα έσοδα από τη δραστηριότητα της, από τις εργασίες 
που θα αναλαμβάνει η Δημοτική Επιχείρηση, πρόσοδοι 
από την περιουσία της, δάνεια, κληρονομιές, εισφορές, 
δωρεές και λοιπές επιχορηγήσεις. Επίσης κάθε άλλο έσο¬ 


δο που έχει σχέση με το αντικείμενο και τους σκοπούς της 
επιχείρησης. 

9) Η επιχείρηση διαλύεται: 

α) με αποφάσεις των Δ.Σ. με την απόλυτη πλειοψηφία 
των μελών τους και απόφαση του Γ εν. Γ ραμμ. Περιφ. Βορ. 
Αιγαίου. 

β) όταν λήξει χωρίς να παραταθεί η διάρκεια της επιχεί¬ 
ρησης και 

γ) σε περίπτωση πτώχευσης της επιχείρησης. 

10) Εκτός από την περίπτωση πτώχευσης η εκκαθάριση 
γίνεται από εκκαθαριστές που ορίζονται από τα Δημοτικά 
Συμβούλια. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποτείται η περι¬ 
ουσία και πληρώνονται τα χρέη της επιχείρησης. Το υπό¬ 
λοιπο περιέρχεται, στους τέσσερεις Δήμους. 

11) Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχείρι¬ 
ση, ο έλεγχος και η εποπτεία της επιχείρησης διέπονται 
από τις σχετικές με τις δημοτικές και κοινοτικές επιχειρή- 
σις διατάξεις του Π.Δ. 410/95 και την με αριθμό 
25027/2.4.84 απόφαση του Υπουργού Εσωτερικών που δη- 
μοσιεύθηκε στο 2415/19.4.84 ΦΕΚτεύχος Β’. 

Με την παρούσα θα προκληθεί εφάπαξ δαπάνη σε βάρος 
του προϋπολογισμού των Δήμων, ύψους 8.000.000 δρχ. 
ποσό που διαθέτουν οι Δήμοι στο αρχικό κεφάλαιο. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Μυτιλήνη, 11 Αυγούστου 2000 

Με εντολή Γ ενικού Γ ραμματέα Περιφέρειας 
Ο Γενικής Διευθυντής 
Π. ΣΕΡΑΪΔΗΣ 
-♦- 

(3) 

Αίτηση της εταιρείας «ΧΑΤΖΗ ΪΩΑΝ Ν Ο Υ ΑΝΩΝΥΜΟΣ ΒΙΟ¬ 
ΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ ΚΑΛΣΟΝ ΚΑΛΤΣΩΝ 
ΕΣΩΡΟΥΧΩΝ ΝΗΜΑΤΩΝ ΥΦΑΣΜΑΤΩΝ ΒΑΦΕΙΩΝ ΦΙ- 
ΝΙΣΤΗΡΙΩΝ ΚΑΙ ΕΤΟΙΜΩΝ ΕΝΔΥΜΑΤΩΝ» προκειμένου 
να της επιτραπεί παρέκκλιση από τις υποχρεώσεις που 
αναφέρονται στην παραγρ. 1 του άρθρου 4ε του Ν. 
703/77, όπως ισχύει, για να προχωρήσει στην απόκτηση 
του 80% του μ.κ. της εταιρείας με την επωνυμία «ΑΒ8Α 
ΑΡΓΥΡΟΣ ΑΝΩΝΥΜΗ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ 
ΕΤΑΙΡΙΑ ΕΝΔΥΜΑΤΩΝ - ΔΙΑΦΗΜΙΣΤΙΚΗ», προς της έκδο¬ 
σης οριστικής απόφασης της Επιτροπής Ανταγωνισμού. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 της Γενικής Γραμματείας 
Εμπορίου του Υπουργείου Ανάπτυξης την 9η Δεκεμβρίου 
1999, ημέρα Πέμπτη και ώρα ΙΟπ.μ., με την εξής σύνθεση: 

Πρόεδρος: Σταύρος Αργυρόπουλος 

Μέλη: Νικόλαος Στυλιανάκης, 

Βλάσιος Ασημακόπουλος, 

Παναγιώτης Μαντζουράνης, κωλυομένου του τακτικού, 
Χαριλάου Χάρακα, 

Εμμανουήλ Αντωνόπουλος, κωλυομένου του Λεωνίδα 
Νικολούζου, 

Γεώργιος Τριανταφυλλάκης κωλυόμενης της Μελίνας 
Μουζουράκη, 

Γ ραμματέας: Αλεξάνδρα-Μαρία Ταραμπίκου. 

Τα λοιπά τακτικά και αναπληρωματικά μέλη, καίτοι προ- 
σκληθέντα, δεν προσήλθαν λόγω κωλύματος. 

Θέμα της Συνεδριάσεως ήταν η από 25.10.1999 αίτηση 
της εταιρείας «ΧΑΤΖΗΪΩΑΝΝΟΥ ΑΝΩΝΥΜΟΣ ΒΙΟΜΗΧΑΝΙ¬ 
ΚΗ ΚΑΙ ΕΜΠΟΡΙΚΗ ΕΤΑΙΡΙΑ ΚΑΛΣΟΝ ΚΑΛΤΣΩΝ ΕΣΩΡΟΥ¬ 
ΧΩΝ ΝΗΜΑΤΩΝ ΥΦΑΣΜΑΤΩΝ ΒΑΦΕΙΩΝ ΦΙΝΙΣΤΗΡΙΩΝ 
ΚΑΙ ΕΤΟΙΜΩΝ ΕΝΔΥΜΑΤΩΝ» προκειμένου να της επιτρα- 
πεί παρέκκλιση από τις υποχρεώσεις που αναφέρονται 
στηνπαραγρ. 1 του άρθρου 4ετου Ν. 703/77, όπως ισχύει, 
για να προχωρήσει στην απόκτηση του 80% του μετοχικού 
κεφαλαίου της εταιρείας με την επωνυμία «ΑΒ5Α ΑΡΓΥ¬ 
ΡΟΣ ΑΝΩΝΥΜΗ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΙΑ 
ΕΝΔΥΜΑΤΩΝ - ΔΙΑΦΗΜΙΣΤΙΚΗ» και το διακριτικό τίτλο 
«3ΡΒΙϋΕΒ 3.Α.», προ της έκδοσης οριστικής απόφασης 
της Επιτροπής Ανταγωνισμού. 

Στη συνεδρίαση παρέστη η αιτούσα εταιρεία δια των 
πληρεξουσίων αυτής δικηγόρων Κωνσταντίνου Αλεξίου 
και Αλεξάνδρας Κανελλοπούλου. 

Στην αρχή της συνεδριάσεως το λόγο έλαβε η Γενική Ει- 
σηγήτρια, Σοφία Καμπερίδου η οποία ανέπτυξε την εισή¬ 
γηση της Υπηρεσίας και πρότεινε την απόρριψη της κρινό- 
μενης αίτησης, δεδομένου ότι από τα προσκομισθέντα 
στοιχεία δεν αποδεικνύεται ότι η απαγόρευση της παρ. 1 
του αρ. 4ετου νόμου, θαπροκαλέσει στις συμμετέχουσες 
στη συγκέντρωση επιχειρήσεις ή σε βάρος τρίτου σοβα¬ 
ρές ζημιές οι οποίες θα μπορούσαν να αποτραπούν με τη 
χορήγηση της αιτηθείσας άδειας. Κατόπιν, το λόγο έλαβαν 
οι ανωτέρω πληρεξούσιοι δικηγόροι, οι οποίοι ανέπτυξαν 
τις θέσεις της αιτούσας, απάντησαν σε ερωτήσεις που 
τους υπέβαλαν ο Πρόεδρος και τα Μέλη της Επιτροπής και 
ζήτησαν την παραδοχή της κρινόμενης αίτησης, αναφερό- 
μενοι και στο υπόμνηματο οποίο θα προσκομίσουν. Ο Πρό¬ 
εδρος της Επιτροπής έδωσε προθεσμία στην αιτούσα μέ¬ 
χρι τις 13.12.1999 να προσκομίσει το υπόμνημά της. 

Η Επιτροπή Ανταγωνισμού συνήλθε σε Διάσκεψη την 16η 
Δεκεμβρίου 1999, ημέρα Πέμπτη και ώρα ΙΟπ.μ., στην ίδια 
ως άνω αίθουσα, κατά την οποία, αφού έλαβε υπόψη τηςτα 
στοιχεία του φακέλλου, την Εισήγηση της Γ ραμματείας, τις 
απόψεις που διετύπωσε, εγγράφως και προφορικώς, η αι¬ 
τούσα κατά τη συζήτηση της υποθέσεως, καθώς επίσης και 
το υποβληθέν από αυτή υπόμνημα, σκέφθηκε ως εξής: 

Φέρεταιπρος συζήτηση η υπό κρίση αίτηση χορηγήσεως 
παρέκκλισης από την οριζόμενη από το νόμο (άρθρο 4ε 
παρ. 1 του Ν. 703/1977, όπως ισχύει σήμερα) απαγόρευση 
της πραγματοποιήσεως της γνωστοποιηθείσας και εκκρε- 
μούσης προς έλεγχο από 25.10.1999 συγκεντρώσεως της 
διαλαμβανομένης στη γνωστοποίηση των ως άνω επιχει¬ 
ρήσεων, υποκείμενης σε προληπτικό έλεγχο σύμφωνα με 
το άρθρο 4β παρ. 1 του ως άνω νόμου 

Από τα στοιχεία του φακέλου προκύπτει ότι, την 
4.10.1999 υπεγράφη ιδιωτικό συμφωνητικό μεταξύ της 
εταιρείας «ΧΑΤΖΗΪΩΑΝΝΟΥ ΑΝΩΝΥΜΟΣ ΒΙΟΜΗΧΑΝΙΚΗ 
ΚΑΙ ΕΜΠΟΡΙΚΗ ΕΤΑΙΡΙΑ ΚΑΛΣΟΝ ΚΑΛΤΣΩΝ ΕΣΩΡΟΥΧΩΝ 
ΝΗΜΑΤΩΝ ΥΦΑΣΜΑΤΩΝ ΒΑΦΕΙΩΝ ΦΙΝΙΡΙΣΤΗΡΙΩΝ ΚΑΙ 
ΕΤΟΙΜΩΝ ΕΝΔΥΜΑΤΩΝ» (στο εξής «ΧΑΤΖΗΪΩΑΝΝΟΥ 
Α. Β. Ε. Ε.») και των Αθανασίου Αργυρού, της Ιωάννας συζύ¬ 
γου Αθανασίου Αργυρού και Νικολάου Αθανασίου Αργυ¬ 
ρού, οι οποίοι έχουν στην αποκλειστική κυριότητα, νομή και 
κατοχή τους το σύνολο των μετοχών της εταιρείας «ΑΒ3Α 
ΑΡΓΥΡΟΣ ΑΝΩΝΥΜΗ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ 
ΕΤΑΙΡΙΑ ΕΝΔΥΜΑΤΩΝ - ΔΙΑΦΗΜΙΣΤΙΚΗ» με διακριτικό τίτ¬ 
λο «δΡΒΙϋΕΒ 5.Α.» (στο εξής «ΑΒ5Α ΑΡΓΥΡΟΣ 
Α.Ε.Β.Ε.Ε.»). σύμφωνα με το οποίο η πρώτη εταιρεία δε- 
σμεύθηκε να αποκτήσει το 80% του μετοχικού κεφαλαίου 
της δεύτερης διαδοχικά ως εξής: 

Επί του συνολικού καταβεβλημένο μετοχικό κεφάλαιο της 


εταιρείας «ΑΒ3Α ΑΡΓΥΡΟΣ Α.Ε.Β.Ε.Ε.» που ανέρχεται στο 
ποσό των δύο δις (2.000.000.000) δρχ. και διαιρείται σε 
400.000 ανώνυμες μετοχές, ονομαστικής αξίας 5.000 δρχ. θα 
μεταβιβασθούν στην «ΧΑΤΖΗΪΩΑΝΝΟΥ Α.Β.Ε.Ε.», 280.000 
μετοχές. Μετά η ιδία η γνωστοποιούσα θα αποκτήσει, επι¬ 
πλέον 200.000 μετοχές, με την υπογραφή της οριστικής σύμ¬ 
βασης, οι οποίες θα προέλθουν απάτην κάλυψη της αύξησης 
του μετοχικού κεφαλαίου της «ΑΒ3Α ΑΡΓΥΡΟΣ Α. Ε. Β.Ε. Ε» με 
το ποσό του ενός δις (1.000.000.000) δρχ. Με τον τρόπο αυ¬ 
τό η εταιρεία «ΧΑΤΖΗΪΩΑΝΝΟΥ Α.Β.Ε.Ε.» θα έχει στην απο¬ 
κλειστική κυριότητα, νομή και κατοχή της συνολικά 480.000 
μετοχές της «ΑΒ3Α ΑΡΓΥΡΟΣ Α.Ε.Β.Ε.Ε.»ήτοιτο80%του με¬ 
τοχικού κεφαλαίου. 

Περαιτέρω το Διοικητικό Συμβούλιο της «ΑΒ3Α ΑΡΓΥ¬ 
ΡΟΣ Α.Ε.Β.Ε.Ε.» θα αποτελείται από έντεκα (11) μέλη, από 
τα οποία τα έξι (6) θα ορίζονται από την «ΧΑΤΖΗΪΩΑΝΝΟΥ 
Α.Β.Ε.Ε.» και τα υπόλοιπα πέντε (5) θα ορίζονται από τους 
Αθ. Αργυρό και Ν. Αργυρό, Πρόεδρος του Δ.Σ. θα είναι ο 
Αθ. Αργυρός μέχρι την τακτική Γενική Συνέλευση που θα 
λάβει χώρα το 2001. Απαραίτητη προϋπόθεση για την κα¬ 
τάρτιση της οριστικής σύμβασης είναι η χορήγηση της 
έγκρισης από την Επιτροπή Ανταγωνισμού. 

Η γνωστοποιούσα εταιρεία «ΧΑΤΖΗΪΩΑΝΝΟΥ Α.Β.Ε.Ε.» 
ιδρύθηκε το 1977 στη Γενισέα της Ξάνθης και ασχολείται 
με την παραγωγή και εμπορία καλσόν, καλτσών και εσω¬ 
ρούχων, ελέγχουσα κατά δήλωσή της, τις παρακάτω εται¬ 
ρείες: 1) ΕΒΟΟ ΤΕΧΤΙΙΕ με ποσοστό 60% (αντικείμενο 
δραστηριότητας: φασόν ετοίμου ενδύματος), 2) ΑΡΡΙ_Ε 
ΒΟΧΕΒ με ποσοστό 80% (αντικείμενο δραστηριότητας: αν¬ 
δρικά εσώρουχα), 3) ΒΕΕΙΕ ΡΟΙΝΤ με ποσοστό 70% (αντι¬ 
κείμενο δραστηριότητας: μαγιό). Σύμφωνα με δήλωση της 
γνωστοποιούσας εταιρείας (α.π. 2214/23.11.99) η εν λόγω 
εταιρεία δεν έχει ακόμα αποκτηθεί από την «ΧΑΤΖΗΙΩΑΝ- 
ΝΟΥ Α.Β.Ε.Ε.» δεδομένου ότι δεν έχει υπογράφει ακόμη 
οριστική σύμβαση, 4) ΙΝΤΕΒΤΕΧ με ποσοστό 80% (Αντικεί¬ 
μενο δραστηριότητας: γυναικεία εσώρουχα). 

Ο κύκλος εργασιών σε εθνικό και παγκόσμιο επίπεδο του 
ομίλου ΧΑΤΖΗΪΩΑΝΝΟΥ, για τα έτη 1996 - 1998 έχει ως 
ακολούθως: Εθνικός: 1996: 8.960.000.000 δρχ, ή 
29.720.344 ΕΟΙΙ 1997: 7.409.000.000 δρχ. ή 24.022.047 
ΕΟυ, 1998: 7.886.000.000 δρχ. η 23 788.982 ΕΟΨ - Παγκό¬ 
σμιος: 1996: 2.679.000.000 δρχ. ή 8.886.250 ΕΟυ, 1997: 
3.344.000.000 δρχή 10.842.182 ΕΟΨ 1998: 4.732.000.000 
δρχ. ή 14.274.596 ΕΟΨ. 

Η εταιρεία «ΑΒ3Α ΑΡΓΥΡΟΣ Α.Ε.Β.Ε.Ε.» ιδρύθηκε το 
1978 και ασχολείται με την παραγωγή και εμπορία πάσης 
φύσεως ετοίμων ενδυμάτων και αθλητικών ειδών. Έχει ερ¬ 
γοστάσιο παραγωγής των προϊόντων που εμπορεύεται 
(μαγιό, φόρμες) στο Ελληνικό Αττικής. Από το σύνολο των 
πωλήσεων της το 10% αφορά προϊόντα παραγωγής της, το 
75% αφορά εισαγωγές από το εξωτερικό και το 15% προϊ¬ 
όντα που προέρχονται από την ελληνική αγορά. Η εν λόγω 
εταιρεία ελέγχει τις παρακάτω επιχειρήσεις: 

1) «3ΡΒΙ0ΕΒ ΠΑΤΡΑΣ ΕΠΕ»: Η εταιρεία συνεστήθη τον 
Ιούλιο του 1998 και άρχισε να λειτουργεί από τον Απρίλιο 
του 1999, ανήκει δε κατά 80% στην «ΑΒ3Α ΑΡΓΥΡΟΣ 
Α.Ε.Β.Ε.Ε.» και κατά 20% στο Νικόλαο Αργυρό. 

2) «3ΡΒΙΩΕΒ ΕΝΤΕΚΑ ΕΠΕ»: Η εταιρεία συνεστήθη τον 
Ιούλιο του 1999 και δεν έχει λειτουργήσει ακόμη, ανήκει δε 
κατά 80% στην «ΑΒ3Α ΑΡΓΥΡΟΣ Α.Ε.Β.Ε.Ε.» και κατά 20% 
στο Νικόλαο Αργυρό. 

3) «3ΡΒΙΩΕΒ ΗΡΑΚΛΕΙΟΥ ΜΟΝΟΠΡΟΣΩΠΗ ΕΠΕ»: Η 
εταιρεία συνεστήθη το Δεκέμβριο του 1998 και άρχισε να 
λειτουργεί από το Νοέμβριο 1999. 

4) «ΝΙΚΟΣ ΑΡΓΥΡΟΣ Ο.Ε.»: Η εταιρεία συνεστήθη τον 
Αύγουστο του 1995, και ανήκει κατά 30% στον Αθανάσιο 
Αργυρό, κατά 30% στην Ιωάννα Αργυρού και κατά 40% στο 
Νικόλαο Αργυρό. 

5) «ΝΑΣΣΟΣ ΑΡΓΥΡΟΣ Ο.Ε.»: Η εταιρεία συνεστήθη τον 
Αύγουστο του 1996, και ανήκει κατά 50% στον Αθανάσιο 
Αργυρό και κατά 50% στο Νικόλαο Αργυρό. 

6) «ΝΙΚΟΣ ΑΡΓΥΡΟΣ ΚΑΙ ΣΙΑ Ο.Ε.»: Η εταιρεία συνεστή¬ 
θη το Φεβρουάριο του 1997 και ανήκει κατά 50% στον Αθα¬ 
νάσιο Αργυρό και κατά 50% στο Νικόλαο Αργυρό. 

7) «ΝΑΣΣΟΣ ΚΑΙ ΝΙΚΟΣ ΑΡΓΥΡΟΣ Ο.Ε.»: Η εταιρεία συ¬ 
νεστήθη τον Ιούνιο του 1996, και ανήκει κατά 50% στον 
Αθανάσιο Αργυρό και κατά 50% στο Νικόλαο Αργυρό. 

8) «ΝΙΚΟΣ ΑΡΓΥΡΟΣ ΚΑΙ ΕΤΑΙΡΟΙ Ο.Ε.»: Η εταιρεία συ¬ 
νεστήθη τον Απρίλιο του 1998 και άρχισε να λειτουργεί το 
Σεπτέμβριο του 1998, ανήκει δε κατά 80% στην «ΑΒ3Α ΑΡ¬ 
ΓΥΡΟΣ Α.Ε.Β.Ε.Ε.» και κατά 20% στο Νικόλαο Αργυρό. 

9) «ΝΑΣΣΟΣ ΑΡΓΥΡΟΣ ΚΑΙ ΣΙΑ Ο.Ε.»: Η εταιρεία συνε¬ 
στήθη το Μάιο του 1997, και ανήκει κατά 50% στον Αθανά¬ 
σιο Αργυρό και κατά 50% στο Νικόλαο Αργυρό. 

10) «ΑΒ5Α ΑΡΓΥΡΟΣ Α.Ε.Β.Ε. ΚΑΙ ΣΙΑ Ο.Ε.»: Η εταιρεία 
συνεστήθη τον Οκτιώβριο του 1999 από την «ΑΒ3Α ΑΡΓΥ¬ 
ΡΟΣ Α.Ε.Β.Ε.Ε.» (99%) και έχει αγοράσει τα αποθέματα και 
τα υπόλοιπα πάγια στοιχεία του ενεργητικού των ατομικών 
επιχειρήσεων (καταστήματα λιανικής πώλησης) των: Νικο¬ 
λάου Αργυρού (5ΡΒΙ0ΕΒ Ελληνικού), Ιωάννας Αργυρού 
(3ΡΒΙΟΕΒ Πετρούπολης) και Αθανασίου Αργυρού (ΒΡΒΙϋ- 
ΕΒ Αγίας Παρασκευής). 

11) «ΜΕΟΑΤΗΕΟΝ ΗΕΕΕΑ3 ΜΟΝΟΠΡΟΣΩΠΗ Ε.Π.Ε.»: Η 
εταιρεία συνεστήθη το Σεπτέμβριο του 1998. 

Όλες οι προαναφερθείσες εταιρείες ασχολούνται με τη 
λιανική πώληση ετοίμων καθημερινών ενδυμάτων, αθλητι¬ 
κών ενδυμάτων και υποδημάτων εκτός από την «ΜΕΟΑΤΗ- 
Ι_ΟΝ ΗΕΙ_Ι_Α3 ΜΟΝΟΠΡΟΣΩΠΗ Ε.Π.Ε.», η οποία είναι εται¬ 
ρεία αντιπροσώπευσης οίκων εξωτερικού αθλητικών ενδυ¬ 
μάτων, ενώ η εταιρεία «ΑΒ3Α ΑΡΓΥΡΟΣ Α.Ε.Β.Ε.Ε.» 
δραστηριοποιείται μόνο στη χονδρική πώληση. 

Ο κύκλος εργασιών της «ΑΒ3Α ΑΡΓΥΡΟΣ Α.Ε.Β.Ε.Ε.» σε 
εθνικό επίπεδο, αφαιρουμένωντων ενδοεταιρικών συναλ¬ 
λαγών της, για τα έτη 1996,1997 και 1998 έχει ως ακολού¬ 
θως: 1996: 316.011.289 δρχ. ή 1.048.210 ΕΟυ, 1997: 
306.838.035 δρχ. ή 994.8551998 ΕΟΙΙ, 1998: 378.472.195 
δρχ. ή 1.141.703 ΕΟυ. 

Ο συνολικός κύκλος εργασιών των ανωτέρω καταστημά¬ 
των λιανικής πώλησης σε εθνικό επίπεδο, ανήλθε στο ποσό 
των 6.507.436.540 δρχ, δηλ. 19.630.395 ΕΟΙΙ, για το 1998. 
Σε αυτόν τον κύκλο δεν περιλαμβάνονται οι πωλήσεις των 
εταιρειών που έχουν εταιρική μορφή Ε.Π.Ε. καθόσον έκα¬ 
ναν έναρξη δραστηριότητας το 1999. 

Η σχετική αγορά προϊόντων περιλαμβάνει το σύνολο των 
προϊόντων που θεωρούνται από τον καταναλωτή εναλλάξι- 
μα ή δυνάμενα να υποκατασταθούν μεταξύ τους λόγω των 
χαρακτηριστικών τους, της τιμής τους και της σκοπούμε- 
νης χρήσης τους. 

Σύμφωνα με την εκτίμηση της γνωοτοποιούσας εταιρεί¬ 
ας, οι σχετικές αγορές που επηρεάζονται στην εν λόγω συ¬ 
γκέντρωση, είναι: α) του καλσόν, β) των καλτσών, γ) των 
εσωρούχων και δ) του έτοιμου ενδύματος. 

Σύμφωνα με την εκτίμηση της γνωοτοποιούσας εταιρείας, 
τα μερίδια της εταιρείας «ΧΑΤΖΗΙΩΑΝΝΟΥ Α.Β.Ε.Ε.» για τα 
έτη 1997 και 1998, έχουν ως ακολούθως: Καλσόν 1997:57%, 
1998:45%, Κάλτσες 1997:15%, 1998:25%, Εσώρουχα 1997: 
5%, 1998: 0,1%, Βαφείο/Φινιστήριο 1997: 23%, 1998: 3%. 

Όσον αφορά τις αγορές του ετοίμου ενδύματος και 


αθλητικών ειδών στις οποίες δραστηριοποιείται η εξαγο¬ 
ραζόμενη εταιρεία, δεν έχουν προσκομισθεί στοιχεία. 

Προς θεμελίωση της ως άνω αιτήσεως παρέκκλισης η 
γνωστοποιούσα τη συγκέντρωση επιχείρηση επικαλείται 
με την αίτηση της ως συνεπληρώθει κατά τη συζήτηση και 
το υποβληθέν υπ’ αυτής υπομνήματα κάτωθι πραγματικά 
περιστατικά. 

Ο έλεγχος από την αιτούσα της παρέκκλισης επιχείρηση 
της εξαγοραζόμενης θα πραγματοποιηθεί κατά τα ανωτέ¬ 
ρω εκτεθέντα με την απόκτηση (αγορά) των ανωτέρω 
280.000 μετοχών της δεύτερης και επί πλέον με την από¬ 
κτηση άλλων 200.000 μετοχών που θα προέλθουν από την 
αύξηση του μετοχικού κεφαλαίου της εξαγοραζόμενης. Η 
απόκτηση των μετοχών αυτών επιβάλλεται να γίνει άμεσα 
και αυτό διότι η εξαγοραζόμενη ευρίσκεται σε φάση πλή¬ 
ρους αναπτύξεως και χρειάζεται την επένδυση σε αυτή πο¬ 
σού περίπου των (...) δρχ., ιδιαίτερα για να αντιμετωπίσει 
αναληφθείσες ήδη υποχρεώσεις από αυτήν, οι οποίες μέ¬ 
χρι τα τέλη του έτους 1999 εκτιμώνται ότι ανέρχονται σε 
ποσό (...) δρχ. Με προβλεπόμενα αντίστοιχα έσοδα, που 
δεν υπερβαίνουν το ποσό των (...) δρχ. 

Εντεύθεν η εξασφάλιση της συμφωνηθείσας ως άνω 
επενδύσεως από την εξαγοράζουσα με την απόκτηση της 
πλειοψηφίας του μετοχικού κεφαλαίου της εξαγοραζόμε¬ 
νης μπορεί να συντελεστεί μόνο με την πραγματοποίηση 
της αγοράς αυτής αμέσως. 

Από το αποδεικτικό υλικό, προέκυψε κατά την κρίση της 
Επιτροπής ότι η αιτούμενη παρέκκλιση θα πρέπει να χορη¬ 
γηθεί, καθόσον το μεν θα πρέπει να εξασφαλισθεί η ως άνω 
επένδυση της εξαγοράζουσας η οποία και συντελείται με 
την άμεσο συμμετοχή αυτής στο μετοχικό κεφάλαιο της 
εξαγοραζόμενης τόσο μάλλον όσο με το τίμημα της αγο¬ 
ράς των ως άνω μετοχών θα επιτευχθεί η άμεσος ανάγκη 
αντιμετωπίσεως των ληξιπρόθεσμων οφειλών και λοιπών 
υποχρεώσεων της εξαγοραζόμενης με παράλληλη διατή¬ 
ρηση της οικονομικής και ανταγωνιστικής αυτής θέσεως. 

Κατά ακολουθίαν των ανωτέρω θα πρέπει να γίνει δεκτή η 
αίτηση ενόψειτου γεγονότος ότι η παρέκκλιση αυτή δεν πρό¬ 
κειται να δυσχεράνει προσωρινά τις κρατούσες συνθήκες 
του ανταγωνισμού στη σχετική αγορά μέχρι της εκδόσεως 
της οριστικής αποφάσεως επί της γνωστοποίησης της ως 
άνω συγκεντρώσεως, για τους λόγους αυτούς: 

Δέχεται την από 25 Οκτωβρίου 1999 αίτηση της εταιρεί¬ 
ας ΧΑΤΖΗΙΩΑΝΝΟΥ ΑΝΩΝΥΜΟΣ ΒΙΟΜΗΧΑΝΙΚΗ ΚΑΙ 
ΕΜΠΟΡΙΚΗ ΕΤΑΙΡΙΑ ΚΑΛΣΟΝ ΚΑΛΤΣΩΝ ΕΣΩΡΟΥΧΩΝ 
ΝΗΜΑΤΩΝ ΥΦΑΣΜΑΤΩΝ ΒΑΦΕΙΩΝ ΦΙΝΙΡΙΣΤΗΡΙΩΝ ΚΑΙ 
ΕΤΟΙΜΩΝ ΕΝΔΥΜΑΤΩΝ. 

Επιτρέπει στην αιτούσα εταιρεία παρέκκλιση από τις 
υποχρεώσεις που αναφέρονται στην παραγρ. 1 του άρ¬ 
θρου 4ε του Ν. 703/77όπως ισχύει, προκειμένου αυτή να 
προχώρησει στην απόκτηση του 80% του μετοχικού κεφα¬ 
λαίου της εταιρείας με την επωνυμία ΑΒ3Α ΑΡΓΥΡΟΣ ΑΝΩ¬ 
ΝΥΜΗ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΙΑ ΕΝΔΥΜΑ¬ 
ΤΩΝ - ΔΙΑΦΗΜΙΣΤΙΚΗ και το διακριτικό τίτλο «3ΡΒΙϋΕΒ 
3.Α.» προ της έκδοσης οριστικής απόφασης της Επιτρο¬ 
πής Ανταγωνισμού. 

Η απόφαση εκδόθηκετην 17 Δεκεμβρίου 1999. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 

ΣΤΑΥΡΟΣ ΑΡΓΥΡΟΠΟΥΛΟΣ 
Η Γραμματέας 

ΑΛΕΞΑΝΔΡΑ - ΜΑΡΙΑ ΤΑΡΑΜΠΙΚΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




